Document ID: 32005R0502

KOMISIJAS REGULA (EK) Nr. 502/2005
(2005. gada 31. marts),
ar ko groza Padomes Regulu (EK) Nr. 1362/2000 attiecībā uz dažu Meksikas izcelsmes produktu tarifu kvotu atvēršanu un pārvaldīšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā 4. pantu Padomes 2000. gada 29. jūnija Regulā (EK) Nr. 1362/2000, ar kuru Kopienā ievieš Apvienotās padomes Lēmuma Nr. 2/2000 tarifu noteikumus saskaņā ar Pagaidu līgumu par tirdzniecību un ar tirdzniecību saistītiem jautājumiem starp Eiropas Kopienu un Meksikas Savienotajām Valstīm (1),
tā kā:
(1)
Eiropas Savienības un Meksikas Apvienotā padome ar 2005. gada 21. februāra Lēmumu Nr. 1/2005, ar ko ievieš labojumu ES un Meksikas Apvienotās padomes Lēmumā Nr. 3/2004 (2), kas groza Apvienotās padomes 2000. gada 23. marta Lēmumu Nr. 2/2000, ir pagarinājusi divu Kopienas tarifu kvotu darbības periodus, kas noteiktas Lēmumā Nr. 3/2004.
(2)
Tādēļ atbilstīgi grozījumi jāizdara Regulā (EK) Nr. 1362/2000.
(3)
Tā kā periods, ar kuru jāatver minētās tarifu kvotas, sāksies 2005. gada 1. janvārī, šī regula piemērojama no tās pašas dienas.
(4)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1362/2000 2. panta 6. punktu aizstāj ar šādu:
“6. Izņemot tarifu kvotu ar kārtas Nr. 09.1854, Nr. 09.1871, Nr. 09.1873 un kārtas Nr. 09.1899, šīs regulas pielikumā minētās tarifu kvotas atver katru gadu uz divpadsmit mēnešu laikposmu no 1. jūlija līdz 30. jūnijam. Šīs kvotas pirmo reizi atver 2000. gada 1. jūlijā.
Tarifu kvotas ar kārtas Nr. 09.1871 un Nr. 09.1873 atver no 2004. gada 1. maija līdz 2004. gada 31. decembrim un no 1. janvāra līdz 31. decembrim katru kalendāro gadu pēc tam, kamēr kvota paliek piemērojama.”
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
To piemēro no 2005. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 31. martā

Labels: 3
18